Niektorí rybári sa pýtajú: „Som mäsiar?

Prečo by som si nemohol zobrať rybu, keď si za povolenku platím?“ Je určite rozdiel, ak si niekto vezme behom roka 6-10 rýb, ako keď si niekto zaplní celú povolenku a stále má málo. Myslím, že niečo také dokáže rozlíšiť každý súdny človek. . Lebo to, že si niekto zaplatí povolenku ešte neznamená, že si od vody musí aj niečo odniesť. Odnáša si totiž pocit, ktorý trávi pri vode a to, že mohol chytať ryby. Z futbalového zápasu si na konci neodnesieme každý jedného hráča pod pazuchou a nevystavíme si ho doma v poličke. Veď sme si zaplatili....“ za to, aby sme sa mohli pozerať „. Na príklade rybára „Fera“, ktorý lovil všetky druhy rýb, ktoré mu práve povoľovala sezóna. Prišli sme na to, že Fero a mnoho rybárov, ktorých záznamy úlovkov vyzerajú podobne, si od vody zoberú nepomerne viac rýb, ako si zaplatia. Fero je síce vymyslená osoba s vymyslenými úlovkami, no dnes by sme predstavili skutočného lovca. Volajme ho naďalej Fero. Tento Fero sa zameriava na lov zubáčov. V minulom roku sa pýšil tým, že ulovil spolu 42 zubáčov. Priemerná hmotnosť vychádzala na 3 kg. Mal tam totiž kusy aj s krásnymi 6 kg, no väčšina mala okolo 1,5-3 kg. Keď sme si to spočítali, tak ten priemer vychádzal na 3 kg/ks. Ferove náklady na kúpu rybárskeho lístku, členského... boli 95,50 Eur. V akej hodnote si odniesol zubáče od vody? Už teraz zrejme tušíte, že pôjde o vysoké čísla, no možno vás to napriek tomu prekvapí. Preto- že Fero si odniesol od vody ryby v hodnote 1890 Eur a po odpočítaní ceny povolenky za 1794,50 Eur. To sme pri tom prepočítavali podľa platného cenníka, kde má 1 kg zubáča hodnotu 15 Eur. Pravda je však taká, že, zubáč v tejto cene sa v súčasnosti ani zohnať nedá. Ide totiž o nedostatkovú rybu a jeho ceny začínajú až pri 17 Eur za kilo a vyššie. Keby sme si teda prepočítali tie isté zubáče nie po 15 Eur za kilo, ale 17 Eur za kg, dostaneme ešte vyššie číslo - 2142 Eur po odpočítaní ceny povolenky 2046,50 Eur. Jediný rybár si teda zobral od vody ryby v hodnote 1890 Eur a zaplatil len 95,50 Eur. Sami zvážte, či je to mäsiar, s ktorým sa chcete porovnávať. Pýtate sa, že koľko by si teda mal zobrať napríklad tých zubáčov, keď už si za to zaplatil a niečo od vody domov zobrať chce? Pri aktuálnej cene by to bolo 6 rýb. Vtedy by si skutočne zobral od vody len to, čo si kúpil. Keď už to tak musíme povedať. Niektorí si to zrejme neuvedomujú, no takýto „Ferovia“ vlastne okrádajú aj ich. Pretože ja ako rybár si platím rovnako za to, aby som mohol chytať. Prídem však k vode a moje ryby má niekto v mrazničke a má ich tam toľko, že s nimi vlastne ani nemá čo robiť. Za protislužbu ich rozdáva doktorke, susedovi a iným, kde funguje systém niečo za niečo. A ja môžem pri vode sedieť a premýšľať, či niečo robím zle alebo tam tie ryby jednoducho nie sú. Druhý a horší prípad je taký, kedy ryby dokonca predáva. Takže okrem toho, že okráda nás ostatných rybárov o ryby, ktoré si ani nezaplatil, ešte za ne dostane aj peniaze. A to sa neustále zameriavame len na zubáča. Máme vo vodách aj iné ryby. Je smutné, že niektorí rybári totiž nedokážu reflektovať to, že žijeme v 21. storočí. Časy, kedy sme nemali zregulované všetky rieky, sú už dávno preč. V súčasnosti čaká na ryby množstvo nástrah, často nemajú možnosť vytrieť sa na vhodné miesta, lebo tie stratili. Ďalším faktorom, ktorý býva pre niekoho nepochopiteľný je aj to, že kým v minulosti na Slovensku lovilo ryby niekoľko tisíc ľudí, ktorí keď si privlastnili rybu, tak to naozaj nebolo vidieť. Dnes má však členská základňa vyše 100000 členov. Predstavme si, keby neexistovali rybári loviaci systémom chyť a pusť a tí, ktorí nemajú toľko šťastia. Každý jeden z tých 100000 by bral ryby tak, ako mu je umožnené. To znamená 50 ks ušľachtilých rýb a nekonečné množstvo tých menej ušľachtilých. Plus má niekto okrem kaprových aj pstruhové, to znamená, že má 50 ks kapra a 50 ks pstruha. No napriek tomu sa nájdu takí, ktorí vyhlasujú, že ani čerebľu nepustia. Je toto skutočne cestou, akou máme ísť? Je to veľmi arogantné z ich strany. Pretože svojimi vyhláseniami a činmi dokladajú to, že rybárstvo pre nich nie je koníček, ani že nejde o milovníkov prírody. Takíto tiež-rybári, si spravili z tohto pekného koníčka obyčajný úbohý biznis, kde nejde vôbec o lásku k prírode či živým tvorom, ale len o plné mrazničky, výhody a peniaze. Druhý a horší prípad je taký, kedy ryby dokonca predáva.